stanford-oval/wikipedia huggingface dataset:
Luther (televisiosarja)
Rooleissa

| 0 | 1 | 2 |
| --- | --- | --- |
|  Idris Elba  | … |  John Luther   |
|  Warren Brown  | … |  Justin Ripley (1–3. kausi)   |
|  Ruth Wilson  | … |  Alice Morgan (1–3., 5. kausi)   |
|  Dermot Crowley  | … |  Martin Schenk (1–4. kausi)   |
|  Indira Varma  | … |  Zoe Luther (1. kausi)   |
|  Paul McGann  | … |  Mark North (1. kausi)   |
|  Saskia Reeves  | … |  Rose Teller (1. kausi)   |
|  Steven Mackintosh  | … |  Ian Reed (1. kausi)   |
|  Michael Smiley  | … |  Benny "Deadhead" Silver (1–5. kausi)   |
|  Nikki Amuka-Bird  | … |  Erin Gray (2–3. kausi)   |
|  Sienna Guillory  | … |  Mary Day (3. kausi)   |
|  David O'Hara  | … |  George Stark (3. kausi)   |
|  Rose Leslie  | … |  Emma Lane (4. kausi)   |
|  Laura Haddock  | … |  Megan Cantor (4. kausi)   |
|  Darren Boyd  | … |  Theo Bloom (4. kausi)   |
|  Patrick Malahide  | … |  George Cornelius (4. kausi)   |
|  Wunmi Mosaku  | … |  Catherine Halliday (5. kausi)   |
Vastaanotto

Roolistyöstään John Lutherina ylistetty Idris Elba on roolistaan Golden Globe -palkinnon kategoriassa Paras miespääosa minisarjassa tai televisioelokuvassa vuonna 2011, Critics’ Choice Television Awards -palkinnon, NAACP Image Awards -palkinnon sekä SAG-palkinnon. Sarja sai myös 11 Primetime Emmy -ehdokkuutta.
Aiheesta muualla

Luther Internet Movie Databasessa (englanniksi)
Monmouthin piirikunta

Monmouthin piirikunta (engl. Monmouth County) on Yhdysvaltojen New Jerseyn osavaltiossa sijaitseva piirikunta. Sen väkiluku oli 643 615 vuonna 2020. Piirikunnan hallintokeskus on Freehold Borough ja suurin kunta on Middletown Township. Piirikunta on perustettu 1683.
Aiheesta muualla

Kuvia tai muita tiedostoja aiheesta Monmouthin piirikunta Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Mika Kojonkoski

Mika Kojonkoski heinäkuussa 2012.
Mika Veli Juhani Kojonkoski (s. 19. huhtikuuta 1963 Rauma) on suomalainen entinen mäkihyppääjä ja valmentaja. Vuosina 2013–2018  hän  toimi Suomen olympiakomitean asettaman Huippu-urheiluyksikön johtajana. Kojonkoski on valmentanut Itävallan, Suomen ja Norjan mäkihyppymaajoukkueita ja valmensi vuodesta 2018 lähtien neljän vuoden sopimuksella Kiinan mäkihyppyjoukkueita, sekä miehissä että naisissa, mutta sai potkut kesken sopimuskauden lokakuussa 2021.
Kojonkosken oma mäkihyppyura oli vaatimaton, mutta hän on menestynyt valmentajana. Hän kiersi mäkihypyn maailmancupia kausina 1984–1987. Paras maailmancupin kokonaissijoitus oli 50:s kaudella 1985–1986 ja paras osakilpailusijoitus yhdeksäs Chamonix'ssa joulukuussa 1985. Kojonkoski keräsi kolmen kauden aikana maailmancupin pisteitä yhteensä 15. Vuonna 1990 hän voitti joukkuekilpailun Suomen mestaruuden Puijon Hiihtoseuran joukkueessa. Kojonkoskella oli iso rooli mäkihypyn maailmancupin kisojen aloittamiseen Puijolla jälleen 1990-luvun puolivälissä. Juniori-ikäisenä hän oli myös aktiivinen kilpapurjehtija.[lähde? ]
Vuosina 1997–1999 Kojonkoski toimi Itävallan mäkihyppyvalmentajana, minkä jälkeen hän valmensi Suomen joukkuetta 1999–2002 ja Norjan joukkuetta 2002–2011. Kojonkoski on saanut tunnustusta valmennustyöstään Norjassa ja hänet on valittu vuoden valmentajaksi. Hänelle tarjottiin vuoden 2005 lopulla sopimuksen jatkamisen vaihtoehtona merkittävää toimea Norjan olympiakomiteassa, jonka Kojonkoski kuitenkin hylkäsi perhesyihin vedoten. Kojonkoski toimi myös Kiinan mäkihyppyvalmentajana vuosina 2018–2021. Hän sai merkittäviä tuloksia aikaan, mutta hänet siirrettiin syrjään toistaiseksi tuntemattomasta syystä ennen sopimuskauden päättymistä ja ennen Pekingin talviolympialaisia 2022.
Koulutukseltaan Kojonkoski on liikuntatieteiden maisteri. Hän kuului kokoomuksen valtuustoryhmään Kuopion kaupunginvaltuustossa vuosina 1997–2004.
Mirosław Chmara

Mirosław Marian Chmara (s. 9. toukokuuta 1964) on entinen puolalainen seiväshyppääjä.
Hän karsiutui sekä Rooman 1987 että Tokion 1991 MM-kilpailuissa. Sisäratojen MM-kilpailuissa hän oli sen sijaan neljäs Budapestissa 1989 ja kymmenes Sevillassa 1991.
Hänen ennätyksensä on Villeneuve-d'Ascqissa 27. kesäkuuta 1988 hypätty 590 cm, joka säilyi Puolan ennätyksenä yli 23 vuotta. 15. elokuuta 2011 Paweł Wojciechowski hyppäsi 591 cm. Sisäradoilla hänen ennätyksensä on Berliinissä 24. helmikuuta 1989 hypätty 585 cm, joka oli Puolan ennätys helmikuuhun 2011 asti, jolloin Paweł Wojciechowski hyppäsi 586 cm.
Mirosław Sajewicz

| Henkilötiedot |
| --- | --- | --- |
Syntymäaika: 24. huhtikuuta 1956
Syntymäpaikka: Przemyśl, Puola
Kuolinaika: 29. tammikuuta 2016
Kuolinpaikka: Duszniki-Zdrój, Puola
Pelipaikka: hyökkääjä
Pituus: 180 cm
Paino: 72 kg
Seurat
| Vuodet | Seura | O (M) |
| 1975–1976 1976–1978 1978–1980 1980 1981–1982 1982–1983 1983–1985 1986 1986–1987 1987–1988 1989 | Pogoń Duszniki-Zdrój Ślęza Wrocław Odra Wrocław Włókniarz Pabianice Widzew Łódź Motor Lublin Radomiak Radom Stal Mielec GKS Bełchatów OTP Oulu Mikkelin Palloilijat |     30 (4)   4 (0)  44 (20) 18 (3) |
 Seurajoukkueuran tilastot kattavat vain kansalliset sarjat, päivitetty 30. tammikuuta 2016.
Mirosław Sajewicz (24. huhtikuuta 1956 Przemyśl – 29. tammikuuta 2016 Duszniki-Zdrój) oli puolalainen jalkapalloilija, joka edusti kotimaansa sarjavuosien (Łódź, Lublin, Radom, Mielec ja Bełchatów) jälkeen Suomessa oululaista OTP:tä.
Ensimmäisellä kaudella OTP pelasi I divisioonaa ja nousi silloiseen Mestaruussarjaan. Sajewiczin rooli oli keskeinen tässä nousussa. Samana vuonna OTP eteni Suomen Cupissa loppuotteluun ja loppuottelussa Mirosław Sajewicz teki oululaisille kolme maalia, kun OTP hävisi Kuusysille finaalissa 4–5. Seuraavan vuoden Mestaruussarjassa hän teki 9 maalia ja oli sarjan parhaita maalintekijöitä. Vielä vuonna 1990 hän toimi OTP:n silloisen Veikkausliigajoukkueen valmentajana.
Vuonna 2010 tehdyssä oululaisen Kaleva-sanomalehden arviossa oululaisten jalkapallojoukkueiden ulkomaalaisista vahvistuksista Sajewiczia pidettiin yhtenä parhaista kommentilla ”erinomainen kohdepelaaja, maalitykki”.
Hän kuoli 29. tammikuuta 2016 Duszniki-Zdrójissa.
Mirriah

| Mirriah |
| --- | --- |
 Mirriah
 Koordinaatit: 13°42′47″N, 9°9′31″E 
Valtio:  Niger
Alue:  Zinderin alue
Departementti:  Mirriahin departementti
Hallinto:  
 – Hallinnon tyyppi:  kaupunkikunta
Pinta-ala:  
 – Kokonaispinta-ala:  94,5 km²
Väkiluku (2016):  89 800
Infobox OKVirheellinen NIMI-arvo: 
Mirriah on kaupunkikunta ja Mirriahin departementin hallinnollinen keskus Zinderin alueella Nigerissä. Se sijaitsee RN1-valtatien varrella 20 kilometriä Zinderistä kaakkoon. Kunnassa on 89 800 asukasta (vuonna 2016, arvio).
Mirriahin kunnan pinta-ala on 94,5 neliökilometriä. Se on pinnanmuodostukseltaan tasankoa. Vuotuinen sademäärä on 300–600 millimetriä.
Vuonna 1988 perustettuun kuntaan kuuluu 13 kaupunginosaa ja 49 kylää.
Kaupunki on ympäröivän maatalousalueen kaupallinen keskus. Tärkeimmät elinkeinot ovat maanviljely ja karjanhoito sekä käsityöammatit ja pienimuotoinen kaupankäynti. Palveluihin kuuluvat yläkoulu, ranskalais-arabialainen koulu, piirisairaala, kaksi terveyskeskusta sekä vesijohto-, sähkö- ja puhelinverkot.
Montjoi

Montjoi voi tarkoittaa seuraavia:
Montjoi, kunta Auden departementissa Ranskassa
Montjoi, kunta Tarn-et-Garonnen departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Montjoi”, voi hakea sivunnimihaulla, laajalla sivunnimihaulla tai tekstihaulla.
Mirosław Orzechowski

Mirosław Orzechowski (s. 28. syyskuuta 1957 Łódź, Puola) on puolalainen poliitikko. Hän kuuluu konservatiiviseen ja kansallismieliseen, kristillistä oikeistoa edustavaan Puolalaisten perheiden liitto -puolueeseen. Hän on maansa entinen varaopetusministeri. Hän pitää evoluutioteoriaa valheena ja vaatii kreationismin opetusta kouluihin. Hän myös vaatii homoseksuaaleiksi tunnustautuvien opettajien erottamista viroistaan. Hänen mukaansa homoseksuaalisuus on sairaus, jonka ”propagandistinen mainonta” kouluissa tulisi kieltää.
Orzechowski on uhkaillut oikeustoimilla Puolan presidenttiä Lech Kaczyńskiä, ellei tämä suostuisi poistamaan jalkapalloilija Lukas Podolskin kansalaisuutta. Orzechowski tuohtui Podolskin, kaksoiskansalaisen, pelattua Saksan jalkapallomaajoukkueessa, joka voitti ottelussaan Puolan 2–0. Podolski teki molemmat maalit.
Vuonna 2009 Orzechowski tuomittiin rattijuopumuksesta sakkoihin ja määräaikaiseen ajokieltoon.
M/S Almariya

| M/S Almariya |
| --- | --- |
 M/S Nordlandia saapumassa Helsinkiin.
Tyyppi:  matkustaja-autolautta
Lippuvaltio:   Kypros
Kotipaikka:  Limassol
IMO-numero:  7928811
MMSI-numero:  210556000
Tunnuskirjaimet:  5BFT4
Aiemmat nimet:  1982–1989: M/S Olau Hollandia 1989–1998: M/S Nord Gotlandia 1998–2013: M/S Nordlandia 2013–?: M/S Isabella I
Omistaja:  Transmediterranea
Aiemmat omistajat:  1982–1989: Olau Line 1989–1998: Gotlandslinjen 1998–2013: Eckerö Line 2013–?: Isabella Cruise
Rakennustelakka:  AG Weser Seebeckwerft, Bremerhaven, Saksa
Rakennusnumero:  1028
Vesillelasku:  22. marraskuuta 1980
Luovutettu:  21. maaliskuuta 1981
Tekniset tiedot
Pituus:  153,40 m
Leveys:  24,71 m
Syväys:  5,80 m
Bruttovetoisuus (GT):  21 473
Koneisto:  4 × Pielstick OC2-5L -dieselmoottoria
Koneteho:  15 300 kW
Nopeus:  20 kn
Hyttejä:  228
Autokapasiteetti:  450 henkilöautoa tai 45 rekkaa
Sisaralukset:  M/S Moby Zaza
Lähteet:  Almariya Marinetraffic.com. Viitattu 30.6.2016. (englanniksi) 
M/S Almariya (IMO 7928811) on Transmediterranean omistama matkustaja-autolautta. Almariya on rakennettu Saksassa, Bremerhavenissa vuonna 1981 alun perin M/S Olau Hollandia -nimisenä. Alus liikennöi vuosina 1998–2012 Helsingin Länsisataman ja Tallinnan sataman A-terminaalin välillä ja vuonna 2013 Helsingin Vuosaaren ja Tallinnan D-terminaalin välillä rahtiliikenteessä. M/S Nordlandia oli viime vaiheessa ainoa Suomen lipun alla liikennöivä alus Tallinnaan, mistä se sai markkinointisloganin Ainoa suomalainen laiva Tallinnaan. Myös Nordlandian korvannut M/S Finlandia liikennöi Suomen lipun alla.
Almariyan sisaralus on M/S Moby Zaza (alk. M/S Olau Britannia)
Aluksella kuvattiin vuonna 2012 televisio-ohjelmaa Laiva.
Kansikuvaus

Tiedot Eckerö Linen ajoilta.
Kansi 9: Kokoustilat.
Kansi 8: Aurinkokansi.
Kansi 7: Hyttejä ja ravintoloita.
Kansi 6: Hyttejä ja ravintoloita.
Kansi 5: Hyttejä, Eckerö-myymälä, neuvonta ja autokansi.
Kansi 4: Autokansi (alas laskettava henkilöautohylly [lähde? ]).
Kansi 3: Autokansi.
Kansi 2: Hyttejä, konehuoneiden ylätasot ja konevalvomo.
Kansi 1: Hyttejä, pää- ja apukonehuoneet, kattilahuone ja muita teknisiä tiloja.
Käyttöhistoria

Olau Hollandia luovutettiin AG Weser Seebeckswerft -telakalta Olau Linelle maaliskuussa 1981, sisaralus Olau Britannia (nyk. M/S Moby Zaza) taas vuonna 1982. Olau Line aloitti aluksella liikennöinnin Britannian Sheernessin ja Alankomaiden Vlissingenin välillä. Elokuussa 1989 Olau Line myi laivat ruotsalaiselle Nordström & Thulin AB:lle, sillä yhtiö itse hankki uudet alukset reitille.
Alus kävi Tukholmassa telakalla ja näyttäytymässä matkustajille. Vuoden 1990 alusta Nord Gotlandiaksi ristitty alus aloitti liikenteen Gotlandslinjen-brändin alaisuudessa Gotlannin saarelle, reitillä Nynäshamn/Oskarshamn–Visby. Joulukuussa 1997 alus myytiin Rederiaktiebolaget Eckerölle.
Tammikuun alussa 1998 laiva sai Nordlandia-nimensä ja aloitti 10. helmikuuta 1998 liikennöidä Helsinki–Tallinna-reitillä, jolla se risteili päivittäin vuoron Helsingistä Tallinnaan sekä takaisin. Helsinki–Tallinna-matka kesti kolme tuntia ja Tallinna–Helsinki kolme ja puoli tuntia. M/S Nordlandia muodosti osan Eurooppatie 67:ää, Via Balticaa, joka alkaa Suomessa Helsingistä ja jonka maantieosuus päättyy Suomessa Helsingin Länsisatamaan. Matkustajaliikenne päättyi vuoden 2012 lopussa, jolloin aluksen korvasi M/S Finlandia.
Nordlandia liikennöi vuoden 2013 alussa rahtiliikenteessä Helsingin Vuosaaren satamasta Tallinnaan.
11. kesäkuuta 2013 Rederiaktiebolaget Eckerö ilmoitti, että Nordlandia on myyty Isabella Cruise Companylle Belizeen. Laivan uudeksi nimeksi tuli M/S Isabella I ja sen kotisatamaksi Belize City.
Nykyisin laiva liikennöi Välimerellä, ja sen kotisatama on Kyproksella, Limassolissa. Sen uudeksi nimeksi tuli M/S Almariya.
Telakoinnit

2. tammikuuta 1998 – 10. helmikuuta 1998 Naantali (Turku Repair Yard)
1. toukokuuta 2003 – 5. toukokuuta 2003 Naantali (Turku Repair Yard)
5. lokakuuta 2004 – 15. lokakuuta 2004 Naantali (Turku Repair Yard)
28. lokakuuta 2006 – 1. marraskuuta 2006 Tallinna (Baltic Ship Repairs)
Ongelmia

Laiva törmäsi Tallinnan satamarakenteisiin 28. lokakuuta 2006, minkä seurauksena se joutui telakalle neljäksi päiväksi. Helsingin Sanomien mukaan parituhatta suomalaista viikonloppumatkailijaa joutui jäämään Tallinnaan yöksi.
30. huhtikuuta 2003 alus sai ruorivian ja joutui palaamaan Helsinkiin. Nordlandia kävi sen jälkeen korjaustelakalla Naantalissa.
Aiheesta muualla

Kuvia tai muita tiedostoja aiheesta M/S Almariya Wikimedia Commonsissa
Eckerö Line
| --- | --- |
Nykyiset alukset:   Finbo Cargo  Finlandia 
Entiset alukset:   Alandia  Apollo  Nordlandia  Translandia 
M/S Nordlandia Tallinnassa vuonna 2012.
Maatalouden ja maaseudun kehittämisen pääosasto

| --- | --- |
 
Rooli:  Komission pääosasto
Virkakunta
Komissaari:  Janusz Wojciechowski
Pääjohtaja:  Wolfgang Burtscher
Varapääjohtaja(t):  Mihail Dumitru Michael Scannell
Hallinto
Sijainti:  Rue de la Loi 130 1049 Bryssel Belgia
Verkkosivusto
 Pääosaston sivut
n k 
Maatalouden ja maaseudun kehittämisen pääosasto (DG-AGRI) on Euroopan komission pääosasto, joka vastaa Euroopan unionin toimintapolitiikasta maatalouden ja maaseudun kehittämisen alalla. Pääosasto huolehtii myös yhteisen maaseutupolitiikan (YMP) kaikista osa-alueista.
Pääosaston poliittisena johtajana toimii Von der Leyenin komission maataloudesta ja maaseudun kehittämisestä vastaava komissaari Janusz Wojciechowski. Pääosaston pääjohtajana toimii itävaltalainen Wolfgang Burtscher ja varapääjohtajina romanialainen Mihail Dumitru sekä irlantilainen Michael Scannell.
Pääosaston johtajat > Komissaarit

2019–2024: Janusz Wojciechowski
2014–2019: Phil Hogan
Pääosaston johtajat > Pääjohtajat

2020– Wolfgang Burtscher
2020: vt. María Angeles Benítez Salas
2013–2019: Jerzy Bogdan Plewa
2010–2013: José Manuel Silva Rodríguez
2005–2010: Jean-Luc Demarty
1999–2005: José Manuel Silva Rodríguez
Pääosaston johtajat > Varapääjohtajat

2020- Michael Scannell
2014– Mihail Dumitru
2016–2021: María Angeles Benítez Salas
2000–2005: Jean-Luc Demarty
Mies joka kuoli

| Mies joka kuoli |
| --- | --- |
Tyyli:  draama
Kestoaika:  43 minuuttia
Pääosissa:   Jussi Vatanen  Sara Soulié  Eiji Mihara  Kari Hietalahti 
Alkuperämaa:   Suomi  Saksa 
Alkuperäiskieli:  suomi, japani, englanti
Verkko:  Elisa Viihde Viaplay
Julkaistu:  19. kesäkuuta 2022
Tuotantokausia:  1
Jaksoja:  6
Tuotanto
Tuottaja(t):  Markku Flink
Vastaava(t) tuottaja(t):   Johanna Enäsuo  Marko Röhr  Laura Kuulasmaa (Elisa Viihde)  Eric Welbers  Joe Broido  Antti Tuomainen  Federico Ambrosini 
Linjatuottaja:  Outi Limnell
Ohjaaja(t):  Samuli Valkama
Käsikirjoittaja(t):  Käsikirjoitus: Brendan Foley  Televisiosovitus: Brendan Foley  Markku Flink 
Säveltäjä(t):  Lasse Enersen
Leikkaaja(t):  Toni Tikkanen
Lavastaja(t):  Markku Pätilä
Kuvaaja(t):  Anssi Leino
Tuotantoyhtiö(t):  ReelMedia
Palkinnot
Ehdokkuudet:  Kultainen Venla Vuoden pääosanäyttelijä 2022, Jussi Vatanen
Aiheesta muualla
IMDb 
Elonet
Mies joka kuoli (engl. The Man Who Died) on Antti Tuomaisen samannimiseen romaaniin perustuva televisiosarja, joka julkaistiin Elisa Viihde Viaplay -suoratoistopalvelussa 19. kesäkuuta 2022. Sarjan on ohjannut Samuli Valkama ja sen on käsikirjoittanut brittiläinen Brendan Foley. Suomenkielisen dialogin on kääntänyt alkuperäisteoksen tehnyt Antti Tuomainen.
Kuusiosaisessa sarjassa Jussi Vatasen esittämä menestyvä haminalainen sieniyrittäjä Jaakko Kaunismaa kuulee lääkärikäynnillään kuolevansa myrkytykseen. Kellon tikittäessä Jaakko päättää tarttua siihen, mitä vielä on jäljellä – pelastaa sieniyrityksensä, kerätä sato, hoitaa sovittu tilaus japanilaisille asiakkaille ja paljastaa murhaajansa.
Sarjan on tuottanut yhteistuotantona suomalainen ReelMedia ja saksalainen ndF International Production. Sarjaa ovat olleet rahoittamassa myös Business Finland, Haminan kaupunki ja Kaakon elokuvakomissio. Taiwanin kuvauksista vastasivat Volos Films ltd ja Taipein elokuvakomissio.[lähde? ]
Sarja kuvattiin lähes kokonaisuudessaan Haminassa ja sen lähiympäristössä. Kuvaukset alkoivat Haminassa 15. kesäkuuta ja päättyivät syyskuun alussa 2021.[lähde? ]
Rooleissa

| 0 | 1 | 2 |
| --- | --- | --- |
|  Jussi Vatanen  | … |  Jaakko Kaunismaa   |
|  Sara Soulié  | … |  Sanni   |
|  Eiji Mihara  | … |  Kakutama   |
|  Kari Hietalahti  | … |  Asko   |
|  Pekka Strang  | … |  Sami   |
|  Jari Virman  | … |  Tomi   |
|  Satu Tuuli Karhu  | … |  Leena   |
|  Antti Virmavirta  | … |  Olli   |
|  Elias Westerberg  | … |  Petri   |
|  Saara Kotkaniemi  | … |  Taina Kaunismaa   |
|  Janne Reinikainen  | … |  Raimo   |
|  Shinji Ishigaki  | … |  Tsukehara   |
|  Takuyo Kawachi  | … |  Yuhara   |
|  Matvei German  | … |  Yuma   |
|  Kari Väänänen  | … |  lääkäri Järvinen   |
|  Matti Onnismaa  | … |  ylikonstaapeli Tikkanen   |
|  Sakari Kuosmanen  | … |  Ilari   |
Michael Fossum

| Michael E>  Fossum |
| --- | --- |

Henkilötiedot
Syntynyt: 19. joulukuuta 1957 (ikä 66) Sioux Falls, Etelä-Dakota
Kansalaisuus:  yhdysvaltalainen
Ammatti:  järjestelmäinsinööri
Ura
Tyyppi:  astronautti
Aika avaruudessa:  26 pv. 12 h 51 min. ennen kuluvaa avaruuslentoa
Lennot

:  STS-121
 
:  STS-124
 
Sojuz TMA-02M:  Sojuz TMA-02M
 
:  Retkikunta 28
 
Michael Edward Fossum (s. 19. joulukuuta 1957) on yhdysvaltalainen astronautti. Hän on lentänyt avaruussukkulalennoilla STS-121 ja STS-124 tehtäväspesialistina.
Fossum vietti lapsuutensa McAllenissa, Texasissa. Hän suoritti alemman korkeakoulututkinnon koneenrakennuksesta Texasissa 1980 ja järjestelmäsuunnittelusta ylemmän korkeakoulututkinnon 1981 ilmavoimien teknologiainstituutissa. Vuonna 1997 hän suoritti avaruustieteestä ylemmän korkeakoulututkinnon.
Fossum valmistui Yhdysvaltain ilmavoimien koelentokoulusta 1985. Hän jätti aktiivipalveluksen vuonna 1992 työskennelläkseen NASAlle. Hän on kuitenkin edelleen Yhdysvaltain ilmavoimien reservin eversti ja on lentänyt yli 1000 tuntia 34 erilaisella lentokoneella.
Ura NASAssa

Fossum työskenteli 1990-luvun alussa Johnsonin avaruuskeskuksessa ilmavoimille. 
NASA-uransa hän aloitti vuonna 1993. Järjestelmäinsinöörinä hän arvioi Sojuz-avaruukapselia ISS-avaruusaseman pelastautumiskapselina. Hän työskenteli myös NASAn  X-38 pelastautumiskapselin prototyypin parissa laskeutumistestien johdossa.
Fossum valittiin NASAn astronauttikoulutukseen vuonna 1998. Hän osallistui ensimmäiselle avaruuslennolleen 4. heinäkuuta 2006 lennon STS-121 tehtäväspesialistina. Lento suuntautui ISS-avaruusasemalle, missä hän osallistui kolmelle avaruuskävelylle. Hän on osallistunut kuudelle avaruuskävelylle kokonaiskestoltaan 42 tuntia.
7. kesäkuuta 2011 Fossum laukaistiin lennolla Sojuz TMA-02M ISS-avaruusasemalle, missä hän toimii avaruusaseman pitkäkestoisen miehistön jäsenenä Retkikunta 28:n lentoinsinöörinä ja Retkikunta 29:n komentajana.
Fossum on naimisissa Melanie J. Londonin kanssa. Heillä on neljä yhteistä lasta.
Aiheesta muualla

Kuvia tai muita tiedostoja aiheesta Michael Fossum Wikimedia Commonsissa
NASA:n elämäkertasivut
Spacefact.de:n elämäkertasivut
Fossum Twitterissä
Retkikunta 28:aa edeltänyt haastattelu (Arkistoitu – Internet Archive) (10.5.2011) (englanniksi)
STS-124:n lähtöä edeltänyt haastattelu (Arkistoitu – Internet Archive) (29.4.2008) (englanniksi)
STS-121:n lähtöä edeltänyt haastattelu (Arkistoitu – Internet Archive) (11.8.2005) (englanniksi)
Monica Semedo

| Monica Semedo |
| --- | --- |

Euroopan parlamentin jäsen
 2.7.2019–  
Ryhmä:  Uudistuva Eurooppa -ryhmä
Henkilötiedot
Syntynyt: 15. kesäkuuta 1984 (ikä 40) Grevenmacher, Luxemburg
Kansalaisuus:  luxemburgilainen
Ammatti:  televisiojuontaja, poliitikko
Tiedot
Puolue:  Fokus
Muut puolueet:  Demokraattinen puolue (2019–2021)
Monica Semedo (s. 15. kesäkuuta 1984) on luxemburgilainen kapverdeläissyntyinen televisiojuontaja ja poliitikko, joka on toiminut europarlamentaarikkona vuodesta 2019. Hän toiminut televisiouralla lapsuudestaan asti, RTL Television -kanavalla hän työskenteli 20 vuotta. Hän on opiskellut politiikan tutkimusta, venäjää ja espanjaa.
Hänen voittoaan europarlamenttivaaleissa pidettiin yllättävänä, sillä hän voitti useita itseään kokeneempia puoluetovereitaan. Semedo pyrkii omien sanojensa mukaan ajamaan tasa-arvoisia mahdollisuuksia erityisesti lapsille ja nuorille.
Aiheesta muualla

Profiili europarlamentin verkkosivuilla
Monica Iozzi

| Monica Iozzi |
| --- | --- |
 Monica Iozzi Senna-elokuvan ensi-illassa.
Henkilötiedot
Koko nimi:  Monica Iozzi de Castro
Syntynyt: 2. marraskuuta 1981 (ikä 42) Ribeirão Preto, Brasilia
Ammatti:  näyttelijä, toimittaja
Aiheesta muualla
www.monicaiozzi.com
IMDb 
Monica Iozzi de Castro (s. 2. marraskuuta 1981 Ribeirão Preto) on brasilialainen näyttelijä ja toimittaja. Iozzi on vuodesta 2009 esiintynyt palkitussa viikoittaisessa viihteellisessä ajankohtaisohjelma Custe o Que Custarissa.
Aiheesta muualla

Monica Iozzi Internet Movie Databasessa. (englanniksi)
Monica Yunus

Monica Yunus (2007)
Monica Yunus (s. 1977) on yhdysvaltalainen sopraano, jolla on bengalilais-venäläiset sukujuuret.
Elämä ja koulutus

Monica Yunus syntyi vuonna 1977 Chittagongissa, Bangladeshissa. Hänen isänsä on Nobelin rauhanpalkinnon saanut taloustieteilijä  Muhammad Yunus ja äiti on venäläisemigrantti ja kielitieteilijä Vera Forostenko. Yunuksen vanhemmat tapasivat vuonna 1967 Vanderbiltin yliopistossa ja menivät vuonna 1970  naimisiin.[lähde? ] Heti Monican syntymän jälkeen Vera muutti lapsen kanssa takaisin Yhdysvaltoihin, koska katsoi, ettei Bangladesh ollut sopiva maa lapsen kasvaa. Monica vietti lapsuutensa äitinsä vanhempien luona Trentonissa, New Jerseyssä.
Monica alkoi kiinnostua musiikista isoäitinsä kautta, joka oli musiikillisesti koulutettu. Monica lauloi aluksi ortodoksinen kirkon kuorossa, jossa hän oppi tuntemaan klassista musiikkia.[lähde? ]
Kun Monica oli 11-vuotias, hänen äitinsä alkoi harjoittamaan hänen lauluääntään. Myöhemmin Monica lauloi New Yorkin Metropolitan-oopperan lapsikuorossa. 13-vuotiaana Monica pääsi Tanglewoodin musiikkikouluun Massachusettsiin, jonka jälkeen hän alkoi opiskella oopperalaulajan ammattiin. 15-vuotiaana Monica esiintyi Aspenin musiikkijuhlilla.[lähde? ]
Vuonna 1997 Monica Yunus pääsi Juilliard Schooliin, josta hän valmistui neljä vuotta myöhemmin ja aloitti oopperauransa. 
Yunuksen ensimmäinen oopperarooli oli Umberto Giordanon Fedora, jonka hän lauloi vuonna 1999 Palm Beachissa.[lähde? ]
Yunus on esiintynyt monissa kuuluisissa oopperataloissa, kuten Metropolitan-oopperassa ja Carnegie Hallissa. Hänen ohjelmistossaan on rooleja muun muassa Mozartin oopperoista Figaron häät, La clemenza di Tito, Don Giovanni, Taikahuilu.  Yunus esiintyi kesällä 2005 Hurrikaani Katriinan uhrien muistokonsertissa. Kokemus sai hänet perustamaan kollegooidensa kanssa  Sing for Hope -hyväntekeväisyysjärjestön.
Vuonna 2004 Yunus pääsi Mirjam Helin -laulukilpailun finaaliin. Kilpailun voitti tulloin kuubalainen Eglise Gutiérrez.